దివ్యా దత్తా
1994లో ఇష్క్ మే జీనా ఇష్క్ మే మర్నా సినిమాతో బాలీవుడ్ లో తెరంగేట్రం చేశారు దివ్య. 1995లో సురక్ష సినిమాలో బిందియా పాత్రలో సహాయ నటిగా నటించారు. ఈ సినిమా మంచి విజయాన్నే నమోదు చేసుకుంది. ఓవర్ సీస్ లో ముఖ్యంగా నార్వే, స్వీడన్ దేశాల్లో మంచి వసూళ్ళు సాధించిందీ చిత్రం. అదే సంవత్సరంలో సల్మాన్ ఖాన్ సరసన వీర్గటి సినిమాలో నటించారు. ఈ సినిమా ఫ్లాప్ అయింది.
స్మితా పాటిల్
ఈమె తొలిసారి 1970లో దూరదర్శన్ లో వార్తలు చదవడం ద్వారా కెమెరా ముందు నిలబడింది. ఈమె పూనాలోని ఫిల్మ్‌ అండ్ టెలివిజన్ ఇన్‌స్టిట్యూట్‌లో నటనలో డిగ్రీని పొంది శ్యాం బెనగల్ చిత్రం "చరణ్‌దాస్ చోర్" తో సినిమారంగంలోకి అడుగిడింది (1975).